stanford-oval/wikipedia huggingface dataset:
Sambian jalkapallomaajoukkue

Sambian jalkapallomaajoukkue edustaa Sambiaa jalkapallon miesten maajoukkuekilpailuissa. Sitä hallinnoi Sambian jalkapalloliitto. Joukkue tunnetaan lempinimellä Chipolopolo, "kupariluodit".
Sambian merkittävin saavutus on 2012 Afrikan-mestaruus, jolloin se voitti loppuottelussa Norsunluurannikon rangaistuspotkukilpailun jälkeen. Mestaruuden lisäksi Sambia on saanut Afrikan-mestaruuskisoista kahdesti hopeaa ja kolmesti pronssia. MM-kilpailuihin Sambia ei ole toistaiseksi päässyt.
Historia

Sambian jalkapallomaajoukkue ei ole selviytynyt kertaakaan MM-kilpailujen lopputurnaukseen. Olympiakisojen jalkapalloturnaukseen Sambia selviytyi ensimmäisen kerran Montrealin kisoihin 1976. Joukkue kuitenkin vetäytyi turnauksesta Sambian olympiajoukkueen liityttyä Afrikan maiden olympiaboikottiin. Moskovan olympialaisissa 1980 Sambia hävisi kaikki kolme alkulohkon otteluaan.  Soulin olympialaisissa 1988 Sambia voitti alkulohkonsa kukistettuaan muun muassa Italian 4–0. Puolivälieräottelussa se hävisi Länsi-Saksalle niin ikään maalein 0–4.
Sambia selviytyi Afrikan mestaruuskilpailujen lopputurnaukseen ensimmäisen kerran Egyptin kisoissa 1974. Se eteni loppuotteluun kukistettuaan välierässä Kongon jatkoajan jälkeen 4–2. Loppuottelu Zairea vastaan päättyi jatkoajan jälkeen 2–2, mutta Zaire voitti uusintaottelun 2–0. Libyan kisoissa 1982 Sambia hävisi välieräottelussa Libyalle 1–2, mutta sai pronssia voitettuaan pronssiottelussa Algerian 2–0.
Afrikan mestaruuskilpailuissa Algeriassa 1990 Sambia hävisi välieräottelussa Nigerialle 0–2 ennen kuin voitti pronssiottelussa Senegalin 1–0. Tunisian kisoissa 1994 Sambia voitti semifinaalissa Malin 4–0, mutta hävisi loppuottelussa Nigerialle 1–2. Etelä-Afrikan kisoissa 1996 Sambia saavutti pronssia: hävittyään välierässä Tunisialle 2–4 se kukisti pronssiottelussa Ghanan 1–0.
Gabonissa ja Päiväntasaajan Guineassa pelatuissa Afrikan mestaruuskisoissa 2012 Sambia voitti historiansa ensimmäisen mestaruuden. Ranskalaisvalmentaja Hervé Renard luotsasi Sambian kolmatta kertaa loppuotteluun,kun se voitti välierässä Ghanan 1-0.  Finaalissa Sambia taisteli ennakkosuosikki Norsunluurannikkoa vastaan urheasti ja vei lopulta historiallisen mestaruuden rangaistuspotkukilpailun jälkeen 8-7.
Lento-onnettomuus 1993

Sambian koko jalkapallomaajoukkue menehtyi lentoturmassa Gabonin rannikon edustalla 27. huhtikuuta 1993. Joukkue oli matkalla MM-karsintaotteluun Senegaliin, kun toisen välitankkauksen jälkeen, muutama minuutti Librevillestä lähdön jälkeen, yksi moottoreista syttyi tuleen. Lentäjä, joka oli väsynyt lennettyään samana päivänä jo Mauritiukselta Sambiaan, sammutti vahingossa väärän moottorin, ja kone syöksyi mereen puolen kilometrin päässä rannikosta. Kaikki 30 matkustajaa – mukaan lukien 18 pelaajaa, valmentaja ja muu johtoporras – sekä miehistön jäsenet kuolivat. Joukkueen kapteeni Kalusha Bwalya ei ollut koneessa, sillä hän pelasi tuolloin PSV Eindhovenissa ja matkasi Senegaliin eri reittiä kuin muu joukkue.
Uusi maajoukkue muodostettiin nopeasti, sillä edessä oli ratkaiseva MM-karsintaottelu Marokkoa vastaan. Tasapeli olisi riittänyt Sambian uudistuneelle joukkueelle MM-kisapaikkaan, mutta Marokko voitti Casablancassa pelatun ottelun 1–0. Seuraavana vuonna Sambia saavutti Afrikan mestaruuskilpailuissa hopeaa.
Lento-onnettomuus 1993 > Lento-onnettomuudessa kuolleet pelaajat

Efford Chabala (maalivahti)
John Soko (puolustaja)
Whiteson Changwe (puolustaja)
Robert Watiyakeni (puolustaja)
Eston Mulenga (keskikenttäpelaaja)
Derby Makinka (keskikenttäpelaaja)
Moses Chikwalakwala (keskikenttäpelaaja)
Wisdom Mumba Chansa (keskikenttäpelaaja)
Kelvin "Malaza" Mutale (hyökkääjä)
Timothy Mwitwa (hyökkääjä)
Numba Mwila (keskikenttäpelaaja)
Richard Mwanza (maalivahti)
Samuel Chomba (puolustaja)
Moses Masuwa (hyökkääjä)
Kenan Simambe (puolustaja)
Godfrey Kangwa (keskikenttäpelaaja)
Winter Mumba (puolustaja)
Patrick "Bomber" Banda (hyökkääjä)
Myös maajoukkueen valmentajat Godfrey Chitalu ja Alex Chola menehtyivät.
Arvokilpailut > Jalkapallon maailmanmestaruuskilpailut

1930 – 1966 – ei osallistunut
1970 – 2010 – ei selviytynyt kisoihin
Arvokilpailut > Afrikan-mestaruuskilpailut

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  1957 – 1968 - ei osallistunut  1970 – ei selviytynyt kisoihin  1972 – ei selviytynyt kisoihin  1974 – hopeaa  1976 – ei selviytynyt kisoihin  1978 – 1. kierros  1980 – ei selviytynyt kisoihin  1982 – pronssia |   |  1984 – ei selviytynyt kisoihin  1986 – 1. kierros  1988 – vetäytyi  1990 – pronssia  1992 – puolivälierät  1994 – hopeaa  1996 – pronssia  1998 – 1. kierros |   |  2000 – 1. kierros  2002 – 1. kierros  2004 – ei selviytynyt kisoihin  2006 – 1. kierros  2008 – 1. kierros  2010 – puolivälierät  2012 – Mestaruus  2013 – 1. kierros |   |  2015 – 1. kierros |
Arvokilpailut > Muita saavutuksia

COSAFA Cup (eteläisen Afrikan maiden turnaus)
Mestari: 1997, 1998, 2006
Hopeaa: 2004, 2005, 2007, 2009
CECAFA Cup (itäisen ja keskisen Afrikan maiden turnaus)
Mestari: 1984, 1991, 2006
Hopeaa: 1976, 1977, 1978, 1988
Valmentajia

Kalusha Bwalya (2003–2006)
Patrick Phiri (2006–2008)
Hervé Renard (2008–2010)
Dario Bonetti (2010–2011)
Hervé Renard (2011–2013)
Patrice Beaumelle (2013–2014)
Aiheesta muualla

Sambian jalkapalloliiton virallinen sivusto (Arkistoitu – Internet Archive) (englanniksi)
Lentoturman onnettomuusraportti (englanniksi)
CAF:n maajoukkueet
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  Algeria |  Angola |  Benin |  Botswana |  Burkina Faso |  Burundi |  Djibouti |  Egypti |
|  Eritrea |  Etelä-Afrikka |  Etelä-Sudan |  Etiopia |  Gabon |  Gambia |  Ghana |  Guinea |
|  Guinea-Bissau |  Kamerun |  Kap Verde |  Kenia |  Keski-Afrikan tasavalta |  Komorit |  Kongon demokraattinen tasavalta |  Kongon tasavalta |
|  Lesotho |  Liberia |  Libya |  Madagaskar |  Malawi |  Mali |  Marokko |  Mauritania |
|  Mauritius |  Mosambik |  Namibia |  Niger |  Nigeria |  Norsunluurannikko |  Päiväntasaajan Guinea |  Ruanda |
|  Sambia |  São Tomé ja Príncipe |  Senegal |  Seychellit |  Sierra Leone |  Somalia |  Sudan |  Swazimaa |
|  Tansania |  Togo |  Tšad |  Tunisia |  Uganda |  Zimbabwe |  |  |
Jalkapallon afrikanmestarit
| 0 | 1 | 2 | 3 | 4 | 5 |
| --- | --- | --- | --- | --- | --- |
| 1957  Egypti | 1959  Yhdistynyt arabitasavalta | 1962  Etiopia | 1963  Ghana | 1965  Ghana | 1968  Kongo-Kinshasa |
| 1970  Sudan | 1972  Kongo | 1974  Zaire | 1976  Marokko | 1978  Ghana | 1980  Nigeria |
| 1982  Ghana | 1984  Kamerun | 1986  Egypti | 1988  Kamerun | 1990  Algeria | 1992  Norsunluurannikko |
| 1994  Nigeria | 1996  Etelä-Afrikka | 1998  Egypti | 2000  Kamerun | 2002  Kamerun | 2004  Tunisia |
| 2006  Egypti | 2008  Egypti | 2010  Egypti | 2012  Sambia | 2013  Nigeria | 2015  Norsunluurannikko |
| 2017  Kamerun | 2019 | 2021 | 2023 | 2025 |  |
Haakon Nuori

Haakon Nuori tai Haakon Haakoninpoika nuorempi (norj.  Håkon Unge / Håkon Håkonsson  11. marraskuuta 1232, Bergen – 5. toukokuuta 1257, Tønsberg) oli isänsä, Norjan kuningas Haakon IV Haakoninpojan kanssahallitsija 1240–1257.
Haakon Nuori oli Haakon IV Haakoninpojan ja Margareta Skulesdatterin vanhin poika. Haakon Nuori sai kuninkuuden jo vuonna 1240, sillä hänen isänsä halusi turvata kruunun säilymisen jälkeläisillään siltä varalta, että hän itse saisi surmansa taistelussa kapinaan noussutta herttua Skule Bårdssonia vastaan. Haakon IV Haakoninpoika voitti kuitenkin herttua Skulen ja Haakon Nuori ehti kuolla ennen isäänsä.
Heorhi Sudakov

Heorhi Sudakov Šah’tar Donetskin Mestarien liigan ottelussa syyskuussa 2022.
Heorhi Viktorovytš Sudakov (ukr. Георгій Вікторович Судаков; s. 1. syyskuuta 2002 Brjanka) on ukrainalainen jalkapalloilija, pelipaikaltaan keskikenttäpelaaja. Hän on pituudeltaan 177-senttimetrinen. Hän edustaa Ukrainan liigassa pelaavaa Šah’tar Donetskia. Hän on pelannut Ukrainan A-maajoukkueessa vuodesta 2021.
Sudakov pelasi juniorisarjoissa Sokil Brjankan, Metalist Harkovan ja vuodesta 2017 Šah’tar Donetskin joukkueissa. Hän nousi Šah’tar Donetskin edustusjoukkueeseen syksyllä 2020. Hän on pelannut maaliskuun 2024 puoliväliin mennessä 63 Ukrainan liigan ottelua ja tehnyt niissä 13 maalia. Hän on pelannut Mestarien liigassa 15 ottelua ja tehnyt maalin lokakuussa 2023 vierasottelussa Barcelonaa vastaan. Eurooppa-liigassa hän on pelannut kahdeksan ottelua ja tehnyt maalin helmikuussa 2024 vierasottelussa Marseillea vastaan.
Sudakov pelasi Ukrainan alle 16-, alle 17- ja alle 21-vuotiaiden maajoukkueissa. Alle 21-vuotiaiden EM-kilpailuissa 2023 Ukraina ylsi välieriin ja Sudakov oli kolmella maalillaan turnauksen maalintekijätilaston jaetulla ykkössijalla: hän teki maalin alkulohkon viimeisessä ottelussa Espanjaa vastaan ja kaksi maalia puolivälierässä Ranskaa vastaan.
Sudakov pelasi Ukrainan A-maajoukkueessa ensimmäisen kerran toukokuussa 2021 ystävyysottelussa Bahrainia vastaan. Hän kuului Ukrainan joukkueeseen kesällä 2021 pelatuissa EM-kilpailuissa mutta ei päässyt kentälle. Hän palasi maajoukkueeseen maaliskuussa 2023 ja kuului vakiokokoonpanoon vuoden 2023 aikana pelatuissa ja maaliskuun 2024 jatkopeleihin huipentuneissa EM-karsinnoissa. Jatkokarsinnan loppuottelu Islantia vastaan päättyi Ukrainan 2–1-voittoon ja Sudakov antoi syötön Ukrainan molempiin maaleihin. Hän on pelannut maaliskuun 2024 loppuun mennessä 14 A-maaottelua, joissa hän on ollut 11 kertaa avauskokoonpanossa. Hän teki maalin lokakuussa 2023 EM-karsinnan kotiottelussa Pohjois-Makedoniaa vastaan.
Heorhi Zantaraja

| Mitalit | Mitalit | Mitalit |  |
| --- | --- | --- | --- |
|  Heorhi Zantaraja |  Heorhi Zantaraja |  Heorhi Zantaraja |  |
Maa:   Ukraina
Miesten judo
| MM-kilpailut  | MM-kilpailut  | MM-kilpailut  |  |
|  Kultaa | Rotterdam 2009 | 60 kg |  |
|  Hopeaa | Tokio 2010 | 60 kg |  |
|  Pronssia | Pariisi 2011 | 60 kg |  |
|  Pronssia | Rio de Janeiro 2013 | 66 kg |  |
|  Pronssia | Tšeljabinsk 2014 | 66 kg |  |
|  Pronssia | Baku 2018 | 66 kg |  |
| Euroopan kisat  | Euroopan kisat  | Euroopan kisat  |  |
|  Kultaa | Minsk 2019 |  66 kg |  |
|  Pronssia | Baku 2015 |  joukkue |  |
| EM-kilpailut  | EM-kilpailut  | EM-kilpailut  |  |
|  Kultaa | Istanbul 2011 | 60 kg |  |
|  Kultaa | Istanbul 2011 | joukkue |  |
|  Kultaa | Varsova 2017 | 66 kg |  |
|  Hopeaa | Tbilisi 2009 | 60 kg |  |
|  Pronssia | Budapest 2013 | joukkue |  |
|  Pronssia | Varsova 2017 | joukkue |  |
Heorhi Malhazovytš Zantaraja (georg. გიორგი ზანთარაია, ukr. Георгій Малхазович Зантарая, s. 21. lokakuuta 1987 Gali, Abhasia, Georgia) on georgialaissyntyinen judon maailman- ja Euroopan-mestari, joka on edustanut koko kansainvälisen uransa Ukrainaa.
Zantaraja voitti maailmanmestaruuden 60 kg:n sarjassa Rotterdamissa 2009 kukistettuaan loppuottelussa japanilaisen Hiroaki Hiraokan. Hän saavutti samassa painoluokassa MM-hopeaa  Tokiossa 2010 ja pronssia Pariisissa 2011. Hän sai 66-kiloisissa MM-pronssia 2013, 2014 ja 2018 sekä sijoittui viidenneksi 2017.  Olympialaisissa hän on karsiutunut ensimmäisen ottelun tappion jälkeen sekä 2012 että 2016
Zantaraja voitti Euroopan-mestaruuden 60 kg:n sarjassa Istanbulissa 2011 sekä 66-kiloisissa Varsovassa 2017 ja Minskin Euroopan kisoissa 2019. EM-hopeaa hän saavutti 60 kg:n sarjassa Tbilisissä 2009. Lisäksi hän on sijoittunut viidenneksi 60-kiloisissa 2012 ja 66-kiloisissa 2014 sekä seitsemänneksi 60 kg:n painoluokassa 2010 ja 66-kiloisissa Euroopan kisoissa 2015. EM-joukkuekilpailussa hän on saavuttanut kultaa 2011 sekä pronssia 2013, 2015 ja 2017.
Zantaraja voitti alle 20-vuotiaiden Euroopan-mestaruuden 60 kg:n sarjassa 2006. Alle 23-vuotiaiden EM-kilpailuissa hän saavutti samassa painoluokassa pronssia 2007 ja 2008.
Zantaraja on voittanut kuusi IJF World Tourin kilpailua sekä sijoittunut kuusi kertaa toiseksi ja kahdeksan kertaa kolmanneksi. Maailmancupeista / Continental Open -kilpailuista hänellä on kaksi voittoa, kaksi kakkossijaa ja kuusi kolmossijaa.
Hayuma Tanaka

| Henkilötiedot |
| --- | --- | --- |
Koko nimi: Hayuma Tanaka
Syntymäaika: 31. heinäkuuta 1982 (ikä 42)
Syntymäpaikka: Nagano, Japani
Kansalaisuus:  Japani
Pelipaikka: Puolustaja
Pituus: 174 cm
Seura
Seura: Matsumoto Yamaga FC
Pelinumero: 3
Seurat
| Vuodet | Seura | O (M) |
| 2000–2008 2002–2003 2009–2013 2014– | Yokohama F. Marinos →Tokyo Verdy Nagoya Grampus Matsumoto Yamaga FC | 168 (10) 26 (2) 161 (3) 164 (4) |
Maajoukkue
| 2006 | Japani | 1 (0) |
 Seurajoukkueuran tilastot kattavat vain kansalliset sarjat.
Hayuma Tanaka (jap. 田中 隼磨, Tanaka Hayuma; s. 31. heinäkuuta 1982 Nagano) on japanilainen jalkapalloilija.
Jalkapallomaajoukkue

Tanaka debytoi Japanin maajoukkueessa elokuussa 2006.
Aiheesta muualla

National Football Teams
Harri Rantanen (näyttelijä)

Harri Orjo Olavi Rantanen (3. syyskuuta 1946 Helsinki – 12. joulukuuta 2020 Tampere) oli suomalainen näyttelijä.
Rantanen oli Tampereen Työväen Teatterin pitkäaikainen näyttelijä. Hän näytteli myös muun muassa televisiosarjoissa Tankki täyteen (1978), Luonnonmukainen rakastaja (1992) ja Metsolat (1993–1995) sekä elokuvissa Kujanjuoksu (1971) ja Petos (1988).
Aiheesta muualla

Harri Rantanen Elonetissä.
Griswold vastaan Connecticut

Griswold vastaan Connecticut (engl. Griswold v. Connecticut) on Yhdysvaltain korkeimman oikeuden päätös vuodelta 1965, joka laillisti ehkäisyvälineiden käytön aviopareille.
Connecticutin osavaltiossa oli vuodesta 1879 lähtien ollut voimassa laki, joka kielsi kaikenlaisten ehkäisyvälineiden käytön. Paikallisen Planned Parenthood -järjestön johtaja Estelle Griswold ja gynekologi C. Lee Buxton oli tuomittu lain perusteella: he olivat vuonna 1961 avanneet ehkäisyklinikan tarkoituksenaan haastaa kyseinen laki. Tuomio vahvistettiin osavaltion ylimmässä oikeudessa, ja tuomitut valittivat liittovaltion korkeimpaan oikeuteen.
Korkein oikeus kumosi osavaltion langettaman tuomion äänin 7–2. Oikeuden lausunnon kirjoitti William O. Douglas, ja sen mukaan yksityisyys on perustuslain suojelema oikeus, vaikkei sitä perustuslaissa nimenomaisesti mainitakaan. Täten ehkäisykielto rikkoi avioparien oikeutta yksityisyyteen. Tuomarit Hugo Black ja Potter Stewart äänestivät päätöstä vastaan ja kirjoittivat eriävät lausunnot. Heidän mukaansa päätös oli mielivaltaista tuomiovallan käyttöä, joka puuttui osavaltion lainsäädäntöön ilman perustuslaillista valtuutusta.
Griswold vastaan Connecticut oli merkittävä henkilön yksityisyyttä koskeva ennakkopäätös, joka on vaikuttanut myöhempiin oikeustapauksiin, kuten abortin laillistaneeseen päätökseen Roe vastaan Wade (1973).
Vuonna 1972 korkein oikeus laajensi ehkäisyvälineiden käytön myös muiden kuin naimisissa olevien henkilöiden oikeudeksi (Eisenstadt vastaan Baird).
Aiheesta muualla

Griswold v. Connecticut Oyez.org. (englanniksi)
Haakon Sigurdinpoika

| Haakon Sigurdinpoika |
| --- | --- |
 Haakon Jaarli. Christian Krohgin piirros.
Norjan jaarli
Valtakausi:  970–995   970–985/986 kanssahallitsijana Harald Sinihammas   986–995 kanssahallitsijana Sven Haaraparta
Edeltäjä:  Harald Harmaaturkki
Seuraaja:  Olavi Tryggvenpoika

Syntynyt:  930
Kuollut:  995 Melhus
Suku:  Laden jaarlit
Isä:  Sigurd Håkonsson
Äiti:  Bergljot Toresdatterin
Haakon Sigurdinpoika eli Haakon Jaarli (Håkon Sigurdsson Jarl; n. 935–995) oli jaarli ja Norjan hallitsija 970–995. Hän oli jaarli Sigurd Haakonssonin ja Bergljot Toresdatterin poika.
Haakonista tuli jaarli sen jälkeen, kun Harald Harmaaturkin miehet olivat surmanneet hänen isänsä Laden jaarlin vuonna 961. Haakon pakeni Tanskaan, jossa hän alkoi juonitella Harald Sinihampaan kanssa Harald Harmaaturkkia vastaan. Harald Harmaaturkki surmattiin Tanskassa 970.
Tämän jälkeen Haakon hallitsi Norjan länsiosia aluksi Harald Sinihampaan vasallina. Haakonin ja Harald Sinihampaan liitto kuitenkin rikkoutui, kun Harald yritti käännyttää Haakonin ja koko Norjan kristityksi. Haakon ryhtyi kapinaan ja laajensi alueitaan Norjan läntisissä sekä pohjoisissa osissa. Haakon otti Norjan vanhat uskomukset suojelukseensa ja sai siten paljon tukijoita pakanallisten päälliköiden joukosta. Vanhemmiten hänestä tuli kuitenkin ylpeä ja hänen omat miehensä surmasivat hänet vuonna 995. Haakonin seuraajaksi nousi Olav Tryggvason, joka oli saapunut Norjaan aiemmin samana vuonna.
Satunnaiskenttä

Satunnaiskenttä  (engl. random field ) tai satunnaisfunktio  (engl. random function) on todennäköisyyslaskennassa stokastisten prosessien yleistys, jossa satunnaismuuttujien indeksoinnissa ei enää tarvitse rajoittua kokonaislukuihin eli "järjestysnumeroihin" (diskreetti stokastinen prosessi) tai reaalilukuarvoihin eli "aikaan" tai "matkaan" (jatkuva stokastinen prosessi). Satunnaiskentässä eri satunnaismuuttujat on indeksoitu ja järjestetty moniulotteisilla vektoreilla tai moniston pisteillä. Vetrorien tai moniston pisteiden laatu määrittää satunnaiskentän satunnaismuuttujien välisen metrisen rakenteen. Satunnaismuuttujien jakaumat ja satunnaismuuttujien väliset riippuvuudet määrittävät puolestaan satunnaiskentän arvojen sisäisen rakenteen. Satunnaiskenttien teoriassa voidaan soveltaa monimuuttujaista yhteisjakaumaa, mutta soveltamisessa käytäntöön tyydytään useimmiten huomioimaan jakaumien kahta ensimmäistä momenttia. Nämä ovat odotusarvo ja kovarianssi.  Riippuvuuksien arvioinnissa kovarianssi korvataan joskus muilla satunnaisuutta ilmaisevilla funktioilla. Satunnaismuuttujien välisiä riippuvuuksia havainnollistetaan spatiaalisen autokorrelaation avulla.
Esimerkkejä > Mittaustilanteita

Kahden muuttujan koordinaatistossa, eli kouluissa tuneetulla xy-koordinaatistossa, on jokaisen tason pisteessä satunnaismuuttuja. Eri satunnaismuuttujiin voidaan viitata koordinaateilla esimerkiksi merkinnällä S(x,y) tai niihin voidaan viitata pisteiden Pi tunnuksilla SPi tai numeroinnilla Si. Silloin voidaan tulkita, että koordinaatit x ja y ovat satunnaismuuttujien indeksit tai tason pisteet Pi ovat satunnaismuuttujien indeksejä. Satunnaismuuttujien arvot vaihtelevat kunkin oman satunnaisjakaumansa mukaisesti. Satunnaismuuttujien arvot voivat lisäksi riippua toisitaan eri mekanismeilla. Riippuvuus voi heikentyä etäisyyden kasvaessa ja se saattaa loppua tietyn etäisyyden jälkeen. Satunnaismuuttuja voivat myös olla toisistaan riippumattomia.
Esimerkkejä tai ehdotuksia käytännön sovelluksista on runsaasti. Sattunaiskentällä voisi mallintaa alueen lumen syvyyttä lumimyrksyn jälkeen. Alueen paikkakoordinaatistona olisi sopivaan asentoon asetetun xy-koordinaatisto. Satunnaismuuttujien saamat arvot kussakin paikassa (x,y) olisivat lumen syvyys tai lumen vesipitoisuus. Eri pisteissä olevien lumen syvyyksien jakaumat ja niiden väliset korrelaatiot määritettäisiin tilastollisesti olettamalla jakaumien olevan samalaiset eri pisteissä. Vastaavia satunnaiskentän sovellusalueita ovat esimerkiksi valtameren vedenpinnan korkeus, aurinkoenergia määrä maastossa, maapallon pintalämpötilat, alueen pohjaveden korkeus, alueen asukastiheys ja viljelyalueen satoisuus.
Jos koodinaatisto olisi kolmeulotteinen eli tila-avaruus, jonka pisteiden esittämiseksi tarvitaan koordinaatit x, y ja z, voidaan käsitellä tilan satunnaisuuksia merkinnällä S(x,y,z). Tällä laajennuksella voidaan mallintaa esimerkiksi saasteiden leviäminen järveen tai mereen, malmipitoisuutta kalliossa, lämpötilan jakaantumista ilmakehässä tai aivoskannausta. Muuttamalla indeksointia sopivaksi, voidaan käsitellä satunnaiskentillä muita kuin spatiallisia kenttiä. Tällaisia mallinnettavia asioita olisivat esimerkiksi vakuutusseuraamukset tulipaloissa ja työttömyysaste valtion taloudessa.
Esimerkkejä > Gaussiset satunnaiskentät

Monissa satunnaiskenttien sovelluksissa käytetään Gaussista satunnaiskenttää, jonka satunnaismuuttujat ovat kaikki normaalisti jakautuneita. Satunnaismuuttuja on Gaussinen, jos sen jakaumafunktio on Gaussin käyrä. Gaussin käyrän parametrejä ovat vain odotusarvo ja varianssi. Satunnaiskentän kaikilla satuunnaismuuttujilla voi olla identtiset jakaumat, mutta sellaisiakin kenttiä käytetään, jossa odotusarvo vaihtelee kentän eri osissa tai toisissa vastaavasti varianssi. Yleisin tapaus on sellainen kenttä, jossa mikään satunnaismuuttujan odotusarvo tai varianssi ei ole sama.
Yleisiä ominaisuuksia

Jos  Y ja  Z ovat satunnaiskenttiä, niin silloin myös niiden satunnaismuuttujien linearikombinaatiot  aY(x)+bZ(x)muodostavat satunnaiskentän. Sama pätee satunnaiskenttien tuloihin  Z(x)Y(x).
Satunnaiskentän jatkuvuuden määritelmissä on ainakin kolmenlaisia lähestymistapoja. Niiden mukaan jatkuvuuden varmuus hieman vaihtelee. Määritelmiä ovat:
jatkuva kaikissa pisteissä todennäköisyydellä yksi (engl. continious sample path with probability one)
lähes varma jatkuvuus (engl. almost surely continious)
erotuksen neliön odotusarvon jatkuvuus (engl. mean square continious)
Esimerkiksi jatkuva kaikissa pisteissä todennäköisyydellä yksi määritellään seuraavasti. Valitaan mielivaltainen satunnaiskentän  Y alueella  F oleva piste  x\in F (indeksi) ja merkitään sille ääretön jono satunnaiskentän pisteitä  x_{i}\in F siten, että  ||x_{i}-x||\rightarrow 0 kun  i\rightarrow \infty . Satunnaiskenttä on jatkuva pisteessä  x todennäköisyydellä yksi, jos
Satunnaiskenttä on kaikkialla jatkuva, kun näin on laita kaikissa pisteissä todennäköisyydellä yksi.
Satunnaiskentän derivoituvuus voidaan määritellä suunnatun derivaatan tavoin erotusosamääränä tietyssä suunnassa ja sen suppenemista tarkastellaan samalla todennäköisyyteen perustuvalla lähestymistavalla kuin jatkuvuudessakin. Tällöin saadaan satunnaiskentän gradientti, joka on avaruusvektori (myös engl. potential vector field).
Stationäärisyys

Satunnaiskentän stationäärisyyden aste näyttelee merkittävää roolia tilastollisen soveltamisen kannalta. Satunnaiskentän yhteiset tai sännöllisesti muuttuvat ominaisuudet mahdollistavat laajempien päätelmien tekemisen eri pisteiden saamista arvoista. Satunnaismuuttujilla saattaa olla sama odotusarvo tai odotusarvot muodostavat erisuuntaisia trendejä. Autokorrelaation aste voi olla myös säännöllinen.
Stationäärisyys > Vahva stationäärisyys

Stationäärinen satunnaiskenttä tai vahvasti stationäärinen satunnaiskenttä (engl. strictly stationary) on kauttaaltaan samanlainen eli satunnismuuttujilla on kaikilla sama jakauma. Tällaisen satunnaiskentän yhteisjakauma on yksinkertainen muodostaa, koska se on paikasta riippumaton, ja sen satunnaismuuttujilla on kauttaaltaan identtiset momentit. Yleisesti käytetty stationäärinen satunnaiskenttä on Gaussinen satunnaiskenttä, jossa kaikkie satunnaismuuttujien arvot ovat normaalisti jakautuneet samalla odotusarvolla ja varianssilla. Joskus stationääristä satunnaiskenttää kutsutaan homogeeniseksi satunnaiskentäksi (engl. homogeneous random fields).
Kaikilla satunnaiskentän  Z satunnaismuuttujilla  Z(x) on sama odotusarvo  E[Z(x)]=\mu , koska jakaumat ovat identtiset. Muutkin momentit ovat samat, vaikka niiden ei tarvitse olla äärellisinä olemassa. Jos toinen momentti
on äärellisenä olemassa, niin sitä ovat myös varianssi
ja kovarianssi
Koska satunnaismuuttujien jakaumat ovat identtiset, voidaan myös niiden välinen autokorrelaatio olettaa samalaiseksi koko satunnaiskentässä. Jos verrataan kohdissa x ja y olevaa kovarianssia muualla olevien kohtien v ja v+(y-x) kovarianssiin, voidaan niiden todeta olevan samat. Kovarianssi riippu siten vain kohtien välisestä vektorista  h=y-x, jolloin voidaan puhua jo kovarianssifunktiosta
Merkinnöistä voi päätellä, että kovarianssi saa vierekkäisissä kohdissa, joiden etäisyysvektori on nolla, arvon
Muutkin momentit voidaan määrittää tarkasti.
Monet satunnaiskenttää käyttävät soveltajat eivät koe lähes milloinkaan, että sovelluskohde täyttäisi vahvan stationäärisuuden ehtoja. Siksi on luotu satunnaiskentille muitakin stationäärisyysehtoja, joissa on vain osa vahvan staionäärisuuden ehdoista voimassa.